open-index/open-wikipedia-markdown huggingface dataset:
Homare Sawa

**Homare Sawa** (, s. 6. syyskuuta 1978 Fuchū) on japanilainen naisjalkapalloilija, joka edustaa japanilaista INAC Kobe Leonessaa. Sawa on pelipaikaltaan keskikenttäpelaaja. Lopettaessaan uransa hän oli brasilialaisen Formigan lisäksi ainoa kuudessa MM-lopputurnauksessa pelannut jalkapalloilija; Formiga otti ennätyksen yksin itselleen pelatessaan vielä seitsemännessäkin MM-turnauksessa vuonna 2019.

Sawa on Japanin maajoukkueen kaikkien aikojen paras maalintekijä ja eniten otteluita pelannut pelaaja. Hän debytoi maajoukkueessa 15-vuotiaana joulukuussa 2003 ja teki heti ensimmäisessä ottelussaan neljä maalia Filippiinejä vastaan. Kaikkiaan Sawa on pelannut 205 maaottelua, joissa hän on tehnyt 83 maalia. Sawa on edustanut Japania maailmanmestaruuskilpailuissa 1995, 1999, 2003, 2007, 2011 ja 2015 sekä olympialaisissa 1996, 2004, 2008 ja 2012. Vuoden 2011 MM-kisoissa Japani voitti maailmanmestaruuden, ja Sawa oli turnauksen sekä paras maalintekijä että paras pelaaja. Hän teki hattutempun alkulohko-ottelussa Meksikoa vastaan, voittomaalin välieräottelussa Ruotsia vastaan sekä 2–2-tasoitusmaalin loppuottelun jatkoajan viime minuuteilla Yhdysvaltoja vastaan. Lontoon olympialaisissa 2012 Sawa saavutti hopeaa, kuten myös MM-kisoissa 2015.

Seurajoukkuetasolla Sawa on urallaan pelannut Japanissa Yomiuri Belezassa ja NTV Belezassa sekä Yhdysvalloissa Atlanta Beatissa ja Washington Freedomissa. Ensimmäisen kerran hän pelasi aikuisten sarjoissa jo 12-vuotiaana.

Sawa valittiin FIFAn vuoden pelaajaksi 2011. Hänet on valittu myös Aasian vuoden pelaajaksi 2004 ja 2008.

## Lähteet
Helge Skog

**Helge Alexander Skog** (2. maaliskuuta 1904 Kruunupyy – 4. heinäkuuta 1962 Alaveteli) oli suomenruotsalainen runoilija.

## Teoksia
* *Daggdroppar* : dikter.    Lepplax, Kronoby 1924
* *Vår hembygds mark : festdikt vid Karlebynejdens sång–  och musikförbunds tonfest i Nedervetil den 1 juli 1945*.         Karlebynejdens sång– och musikförbund, Gamlakarleby 1945   
* *Sommar på Sjöboda*: folkpjäs i tre akter, tekijät Elsa ja Helge Skog.      Svenska folkskolans vänner, Helsingfors 1947

## Lähteet
*
Herman Sohlberg

**Herman Leonard Sohlberg** (17. joulukuuta 1887 Oulu – 25. heinäkuuta 1962 Helsinki) oli suomalainen ruotsin kielellä kirjoittanut kirjailija.

## Teoksia
* *Malua : en berättelse från Söderhavet*.     Schildt, Helsingfors 1947

## Lähteet
*
Lähde (täsmennyssivu)

**Lähde** voi tarkoittaa seuraavia:

* lähde, paikka, jossa pohjavesi virtaa maan pinnalle
* öljyesiintymä, jossa maaöljy pulppuaa maan pinnalle
* lähde, paikka tai aine, josta jokin on peräisin
* lähde, tietolähde, josta jokin tieto on saatu, myös sellaiseen liittyvä lähdeviittaus
* Operaatio Lähde, Britannian laivaston hyökkäyksiä Norjan rannikoilla olleita saksalaisia sotalaivoja vastaan toisessa maailmansodassa
* *Lähde*, Urho Kekkosen muistomerkki Helsingissä
* ''Lähde'', Medialähetys Sanansaattajien julkaisema kristillistä medialähetystyötä käsittelevä lehti
*Lähde, liikekeskus Rajamäellä

**Suomalainen sukunimi:**
 
* Antero Lähde (s. 1964), ampumahiihtäjä
* Erkki Lähde (s. 1938), metsätieteilijä
* Ida Lähde (s. 1988), pesäpalloilija
* Jani Lähde (s. 1984), jalkapalloilija
* Jari Lähde (s. 1963), kilpapyöräilijä
* Johan Wilhelm Lähde (1856–1927), amerikansuomalainen sanomalehtitoimittaja
* Juhana Vihtori Lähde (1867–1922), kirjailija
* Juho Lähde (s. 1991), jalkapalloilija
* Jussi Lähde (s. 1965), toimittaja ja televisiokäsikirjoittaja
* Kristiina Lähde (s. 1961), runoilija ja suomentaja
* Matti Lähde (1911–1978), kilpahiihtäjä ja olympiavoittaja
* Mikael Lähde (s. 1993), jalkapalloilija
* Nestori Lähde (s. 1989), jääkiekkoilija
* Pentti Lähde (1917–1981), näyttelijä, teatterinjohtaja ja teatteriohjaaja
* Ville Lähde (s. 1972), filosofi.
Mack Rides

**Mack Rides** on saksalainen laitevalmistaja joka suunnittelee ja rakentaa vuoristoratoja. Mack Rides omistaa myös huvipuiston nimeltä Europa-Park.

## Historia
Mack aloitti jo 1780-luvulla kun Paul Mack alkoi suunnitella vaunuja. Vuoristoratojen suunnittelu alkoi vasta 1920-luvulla.

## Lähteet

## Aiheesta muualla
Viralliset kotisivut
Helmi Selin

**Helmi Maria Selin** (3. heinäkuuta 1874 Pori – 20. kesäkuuta 1918 Pitkäniemen sairaala) oli suomalainen kirjailija.

Selinin vanhemmat olivat oppikoulun lehtori Edvard Viktor Selin ja Maria Amalia Rosenberg. Hän pääsi ylioppilaaksi 1893 Porin lyseosta ja opiskeli Helsingin yliopistossa.

Helmi Selinin kirjallinen tuotanto koostuu pääosin uskonnollisista teksteistä. Hän kirjoitti sanat lauluun *Sydämellä Jeesuksen*, jonka sävelsi Yrjö Karanko.

Selin vietti viimeiset elinvuotensa Pitkänniemen mielisairaalassa, jossa hän myös kuoli.

## Teoksia
* *Johan Ludvig Runeberg* : esitelmä. Kansantajuisia esitelmiä toimittaneet Länsisuomalaiset ylioppilaat ; 7:mäs vihko. Länsisuomalaisten esitelmätoimikunta, Turku 1899
* *Oluttehtailijan tytär*. Raittiuden ystävien vuorokeskusteluja n:o 13. Raittiuden ystävät, Helsinki 1905
* *Miekka ja rauha*. Roneliuksen kirjakauppa, Pori 1907
* *Mark. 16: 15. Evankeliumi kaikille luoduille*. Karjalan kirjakauppa, Sortavala 1909
* *Sananen lasten vanhemmille ja kasvattajille*. Kustannusliike Säde, Kauvatsa 1910

## Lähteet
* 
*
Karl Gustaf Aminoff

**Karl Gustaf Aminoff** (11. lokakuuta 1874 Heinola – 2. joulukuuta 1918 Helsinki) oli suomalainen kansakoulujen tarkastaja ja suomentaja.

Aminoffin vanhemmat olivat raatimies Karl Ferdinand Aminoff ja Hedvig Helene Zenaide von Otto. Hän pääsi ylioppilaaksi 1892 Hämeenlinnan lyseosta ja opiskeli Helsingin yliopistossa valmistuen filosofian kandidaatiksi 1895 ja maisteriksi 1897. Aminoff suoritti myös jatko-opintoja Saksassa.

Aminoff toimi kansakoulujen tarkastajana Porvoon piirissä 1903–1907 ja Helsingin piirissä 1908–1918.

Aminoff oli naimisissa vuodesta 1901 ylioppilas Alfhild Julia Magdalena Lindholmin kanssa.

## Teoksia
* *Kansakouluasiain tietokirja : sisältää voimassa olevat asetukset, kiertokirjeet y.m., ennakkopäätöksiä, selityksiä ynnä kaavoja*. Valistus 1904

## Suomennoksia
* Platon : *[[Sokrateen puolustuspuhe]]*. Otava, Kuopio 1898

## Katso myös

* Aminoff

## Lähteet
* 
*
Vuopaja

**Vuopaja** tarkoittaa Lapin murteella umpeutunutta joenuomaa sekä syvää ja kapeaa lahtea. Vuopaja-liitettä käytetäänkin monien vesistöjen nimissä, esimerkiksi Keinuvuopaja Rovaniemellä.

## Lähteet
Chitralin piirikunta

**Chitral** () on piirikunta Pakistanin Khyber Pakhtunkhwan maakunnassa. Sen pinta-ala on 14&nbsp;850 neliökilometriä ja väkiluku 318&nbsp;689 henkeä (vuonna 1998). Piirikunnan keskus on Chitralin kaupunki.

Chitral on Khyber-Pakhtunkhwan pohjoisin ja pinta-alaltaan suurin piirikunta. Se rajoittuu lännessä ja pohjoisessa Afganistaniin, idässä Pakistanin hallitsemaan Kashmiriin ja etelässä Pakistanin Ylä-Dirin ja Swatin piirikuntiin.

Piirikunnan halki virtaavan Kunarjoen laakso yhdistää Chitralin Afganistaniin. Pakistanin eteläosaan on suora yhteys Lowarin solan kautta, johon on rakenteilla talviaikaan liikennöimisen mahdollistava tunneli. Peshawarista ja Islamabadista on lentoyhteys.

Alueen suurimman heimon muodostavat khowarin kieltä puhuvat khot. Alkuperäisväestöön kuuluu kalašheimo. Piirikunnassa puhutaan lukuisia dardilaisia ja iranilaisia kieliä. Yhteisinä kielinä toimivat khowar, paštu ja urdu. Islamin vaikutus alueella on vahva.

Vuoteen 1969 saakka Chitral oli Katur-suvun hallitsema puoli-itsenäinen ruhtinaskunta. Vuoteen 2000 saakka se kuului Pakistanin luoteisen rajaprovinssin Malakandin piiriin.
Etnokratia

**Etnokratia** on tilanne, jossa tietyn etnisen ryhmän edustajat pitävät hallussaan suhteessa enemmän paikkoja valtion hallituksissa ja muissa päätäntäntäelimissä kuin ryhmän todellinen osuus väestöstä ja käyttävät siten asemaa oman ryhmänsä suosimiseen tai jopa muiden ryhmien syrjimiseen. Muun muassa Viroa, Latviaa ja Israelia on syytetty etnokratiasta.

Etnokratia on poliittinen järjestelmä, jossa valtion hallintokoneisto on hallitsevan etnisen ryhmän (tai ryhmien) kontrollissa, ja sitä käytetään edistämään tämän ryhmän etuja, valtaa, ylivaltaa ja resursseja. Modernin ajan etnokraattiset hallinnot ovat tyypillisesti peittäneet syvemmän etnisen rakenteensa ohuella demokraattisella kulissilla, jossa etnisyys (kuten rotu, uskonto, kieli jne.) – eikä kansalaisuus – on keskeinen tekijä vallan ja resurssien hankkimisessa.

## Katso myös
*Apartheid
ATA carnet

**ATA carnet** on kansainvälinen tulliasiakirja, jolla voidaan väliaikaisesti viedä ko. tulliyleissopimukseen liittyneisiin maihin näyttelytavaroita, ammatinharjoittamisvälineitä ja kaupallisia tavaranäytteitä. Järjestelmä helpottaa ja yksinkertaistaa väliaikaista tullivapausmenettelyä.

ATA carnet:
* korvaa vientiasiakirjat lähtömaassa
* korvaa väliaikaisessa vientimaassa tarvittavat tuontiasiakirjat
* sisältää kansainvälisesti hyväksyttävän takuun, joka kattaa mahdollisen tullin ja tuontiverot maahantuotavista tavaroista
* toimii myös tavaroiden kauttakuljetusasiakirjana

ATA carnet on voimassa yhden vuoden. Carnet’ita myöntävät sopimukseen liittyneissä maissa kauppakamarit, jotka yhdessä muodostavat tullimaksujen takuurenkaan.

ATA carnet jäsenmaat 2011:
* Algeria (DZ)
* Andorra (AD)
* Australia (AU)
* Bosnia ja Hertsegovina (BA)
* Chile (CL)
* Etelä‐Afrikka (ZA)
* Etelä‐Korea (KR)
* Färsaaret (DK)
* Gibraltar (GI)
* Hongkong (HK)
* Intia (IN)
* Iran (IR)
* Islanti (IS)
* Israel (IL)
* Japani (JP)
* Kanada (CA)
* Kanariansaaret (ES)
* Kiina (CN)
* Kroatia (HR)
* Libanon (LB)
* Macao (MO)
* Makedonia (MK)
* Malesia (MY)
* Marokko (MA)
* Mauritius (MU)
* Meksiko (MX)
* Moldova (MD)
* Mongolia (MN)
* Montenegro (ME)
* Norja (NO)
* Norsunluurannikko (CI)
* Pakistan (PK)
* Senegal (SN)
* Serbia (CS)
* Singapore (SG)
* Sri Lanka (LK)
* Sveitsi (CH)
* Thaimaa (TH)
* Tunisia (TN)
* Turkki (TR)
* Ukraina (UA)
* Uusi‐Seelanti (NZ)
* Valko‐Venäjä (BY)
* Venäjä (RU)
* Yhdistyneet arabiemiirikunnat (AE)
* Yhdysvallat (US)
sekä EU:n jäsenmaat, joiden välillä ei käytetä ATA carnet’ta:
* Alankomaat (NL)
* Belgia (BE)
* Bulgaria (BG)
* Espanja (ES)
* Irlanti (IE)
* Iso‐Britannia (GB)
* Italia (IT)
* Itävalta (AT)
* Kreikka (GR)
* Kypros (CY)
* Latvia (LV)
* Liettua (LT)
* Luxemburg (LU)
* Malta (MT)
* Portugali (PT)
* Puola (PL)
* Ranska (FR)
* Romania (RO)
* Ruotsi (SE)
* Saksa (DE)
* Slovakia (SK)
* Slovenia (SI)
* Suomi (FI)
* Tanska (DK)
* Tšekki (CZ)
* Unkari (HU)
* Viro (EE)
Lisäksi:
* Taiwan (TW)
CPD/China‐Taiwan‐carnet Taiwanin ja EU:n välillä

## Aiheesta muualla
*ATA carnet - tulliasiakirja väliaikaiseen vientiin
Age of the Joker

**Age of The Joker** on Edguyn yhdeksäs studioalbumi, joka julkaistiin 26. elokuuta 2011. Se on ensimmäinen Edguy-studioalbumi kolmeen vuoteen ja ensimmäinen sitten vuoden 2006 Rocket Riden, joka ei ole tehty Avantasia-projektin aikana.

Albumi nousi Suomen virallisen listan sijalle 15.

## Kappaleet
# 
# 
# 
# 
# 
# 
# 
# 
# 
# 
# 

### Rajoitetun painoksen bonuslevy
# 
# 
# 
# 
# 
# 

## Kokoonpano
* Tobias Sammet – laulu
* Dirk Sauer – kitara
* Jens Ludwig – kitara
* Tobias Exxel – bassokitara
* Felix Bohnke – rummut
* Miro Rodenberg – kosketinsoitin

+

* Sascha Paeth – tuottaja, miksaaja, kosketinsoitin

## Arvostelut
* AllMusic: 
* Blabbermouth: 8/10
* Imperiumi.net: 
* Soundi: 

## Lähteet

## Aiheesta muualla
* ''Age of the Joker'' discogs.com -sivustolla
*
Paolo Orlandoni

**Paolo Orlandoni** (s. 12. elokuuta 1972 Bolzano, Italia) on italialainen jalkapalloilija, pelipaikaltaan maalivahti. Hän pelaa Italian korkeimmalla sarjatasolla Serie A:ssa Internazionalen joukkueessa kolmosmaalivahtina.

Orlandoni aloitti pelaajauransa Internazionalessa vuonna 1990, vaikka hän ei ensimmäisellä kaudellaan pelannutkaan yhtään ottelua. Internazionalessa hän on pelannut jo vuodesta 2005 lähtien, mutta ollut kokoonpanossa vain neljässä ottelussa.

Vuonna 2010 hän teki debyyttinsä Mestarien liigassa, häviten 0–3 Werder Bremenille. Orlandoni on voittanut seurajoukkueiden maailmanmestaruuskilpailut vuonna 2010.

## Aiheesta muualla
434 Hungaria

**434 Hungaria** on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi Max Wolf vuonna 1898. Pikkuplaneetta sai nimensä Unkarin latinankielisen nimen mukaan. Ennen kuin asteroidi sai nimensä se tunnettiin tunnuksella **1898 DR**. Hungaria on Hungaria-ryhmän nimikkokappale. Ryhmä kiertää Aurinkoa päävyöhykkeen sisäosissa 4:1 Jupiter-rataresonanssin kohdalla Kirkwoodin aukossa radoilla joiden inklinaatio on suuri. Koska Hungarian absoluuttinen magnitudi (H) on 11,21, sen läpimitta on todennäköisesti viidentoista ja neljänkymmenen kilometrin välillä. 

## Katso myös
*1452 Hunnia
*Hilda-ryhmä
*153 Hilda

## Lähteet
*JPL Small-Body Database Browser: 434 Hungaria (1898 DR) 
* 
*2. Asteroids and meteorites 
*The Hungaria group of minor planets 
*Discovery Circumstances: Numbered Minor Planets (1)-(5000): Minor Planet Center 
*ABSOLUTE MAGNITUDE (H) 
*Numbered minor planets
Kutsumuskohtalo

**Kutsumuskohtalo** () oli 1800-luvun yhdysvaltalainen uskomus, jonka mukaan Yhdysvalloilla oli kohtalona laajeta Pohjois-Amerikan mantereen halki.  

Termin esitti ensimmäisenä journalisti John O'Sullivan vuonna 1845 *The United States Magazine and Democratic Review’n* julkaisemassa anonyymissa artikkelissa, jossa hän puolusti "sallimuksen" Yhdysvalloille antamaa kohtaloa laajentua yli mantereen ja mahdollistaa kasvavan kansakunnan vapaa kehittyminen. Kyseisessä artikkelissa kutsumuskohtalo mainitaan ensimmäistä kertaa. Nykyään historioitsijat pitävät mahdollisena, että artikkelin todellinen kirjoittaja oli yksi ensimmäisistä amerikkalaisista poliittisista naiskirjoittajista, Jane Eliza McManus. 1840-luvun Yhdysvalloissa laajentumista länsirannikolle asti kannatettiin yleisesti. Laajentumisen vei loppuun vuonna 1844 presidentiksi valittu James K. Polk.  

Helsingin yliopiston Yhdysvaltain tutkimuksen professori Markku Henrikssonin mukaan kutsumuskohtalo on ollut enemmänkin vain oikeutus, joka on annettu paljon raadollisempien pyrkimysten saavuttamiseksi tehdyille toimille. Kutsumuskohtalo ei myöskään ollut yhteiskunnan lävistävä todellinen aate, vaan Henriksson katsoo sen olleen voittajien, valkoisten anglosaksien, henkistä rekvisiittaa. Maan vähemmistöjen, kuten esimerkiksi intiaanien, mustien ja muiden, näkökulmasta katsottuna kansakunnan linja on näyttänyt usein toisenlaiselta. 

## Katso myös
* Kolonialismi
* Jingoismi

## Lähteet

## Aiheesta muualla
* Yle – Yhdysvaltain kutsumuskohtalo
* John O’Sullivan, ”Annexation,” United States Magazine and Democratic Review 17, no.1 (July-August 1845): 5–10
Malmström

**Malmström** on suomalainen ja ruotsalainen sukunimi. Malmström on muun muassa seuraavien henkilöiden sukunimi:

* August Malmström (1829–1901), ruotsalainen taidemaalari ja kuvittaja
* Bernhard Elis Malmström (1816–1865), ruotsalainen runoilija ja kirjallisuushistorioitsija
* Björn-Olof Malmström (1931–2024), suomalainen rehtori ja opetusneuvos
* Carl Gustaf Malmström (1822–1912), ruotsalainen historioitsija, professori ja ministeri
* Cecilia Malmström (s. 1968), ruotsalainen poliitikko ja EU:n komissaari
* Einar Malmström (1900–1985), suomalainen metsänhoitaja, virkamies ja järjestöjohtaja, metsäneuvos
* Gustaf Malmström (1884–1970), ruotsalainen kreikkalais-roomalaisen tyylin painija
* Gustaf Vilhelm Malmström (1818–1874), suomalainen pappi ja opettaja
* Ingeborg Malmström (1831–1919), suomenruotsalainen runoilija
* Karl Malmström (1875–1938), ruotsalainen uimahyppääjä
* Karl Robert Malmström (1830–1900), suomenruotsalainen pappi ja runoilija
* Maria Malmström (s. 1973), suomalainen tietokirjailija, tuntiopettaja ja käsityöläinen
* Nicken Malmström (1897–1967), suomenruotsalainen kirjailija
* Paul Rurik Bruno Malmström (1872–1919), suomalainen Teknillisen korkeakoulun mekaniikan professori
* Pehr Olof Malmström (1758–1834), ruotsalainen pappi, virkamies, professori ja Turun akatemian rehtori
* Sune Malmström (1897–1961), ruotsalainen tennispelaaja
* Tyra Malmström (1875–1928), suomalainen taidemaalari
* Victor Malmström (s. 1991), suomalainen alppihiihtäjä.

## Entisenä nimenä
*Jussi Malmivuo (1898–1972), vakuutusjohtaja
David Chase

**David Chase** (s. 22. elokuuta 1945) on yhdysvaltalainen televisio-ohjelmien käsikirjoittaja, tuottaja ja ohjaaja. Työskenneltyään muun muassa televisiosarjan *[[Villi Pohjola (televisiosarja)|Villi Pohjola]]* käsikirjoittajana hän loi palkitun draamasarjan *[[Sopranos]]*. Hänen esikoisohjauksensa *[[Not Fade Away]]* sai ensi-iltansa vuonna 2012. Chase on saanut seitsemän Emmy-palkintoa.

## Lähteet

## Aiheesta muualla
*
Yhdysvaltain ilmavoimien muistomerkki

**Yhdysvaltain ilmavoimien muistomerkki** () on muistomerkki Pentagonin vieressä Arlingtonin piirikunnassa Virginian osavaltiossa Yhdysvalloissa. Muistomerkki on rakennettu kaikille, jotka ovat palvelleet Yhdysvaltain ilmavoimissa. Muistomerkin suunnitteli James Ingo Freed, ja se valmistui vuonna 2006. Muistomerkki on 82 metriä korkea ja valmistettu ruostumattomasta teräksestä, muistomerkin edessä seisovat neljä sotilasta on valmistettu pronssista.



## Aiheesta muualla
Debbie Moore

**Debbie Moore** (oik. Dorothy Moore, s. 31. toukokuuta 1946 Urmston, Britannia) on brittiläinen malli ja tanssikoulun pitäjä.

Moore työskenteli nuorempana mallina, häntä on pidetty huippumallina. Hänellä on Lontoon keskustassa Pineapple Dance Studios -niminen tanssikoulu, jonka hän perusti kun tanssikoulu, jossa hän itse kävi, lopetettiin. Tanssikoulusta on tehty kuuden tunnin mittainen tosi-tv-sarja.

Moore on saanut Veuve Clicquot Business Woman -palkinnon.

Moore on ollut kaksi kertaa naimisissa. Jälkimmäinen avioliitto päättyi hänen miehensä kuolemaan.

## Lähteet

## Aiheesta muualla
*Pineapple Dance Studios
Conor Daly

**Conor Daly** (s. 15. joulukuuta 1991 Noblesville, Indiana, Yhdysvallat) on yhdysvaltalainen moottoriurheilija.

## Ura

Daly aloitti uransa karting-sarjoissa 10-vuotiaana. Vuonna 2006 hän voitti World Karting Association Grand Nationals -tittelin. Vuonna 2008 hän kilpaili Skip Barber National -mestaruussarjassa saavuttaen viisi voittoa ja sarjan ykköstilan. Samana vuonna hän kilpaili Formula Ford sarjassa. Vuonna 2009 Daly kilpaili Star Mazda -mestaruussarjassa sijoittuen kolmanneksi. Daly jatkoi sarjassa seuraavana vuonna voittaen mestaruuden. Hän teki sarjan uuden ennätyksen seitsemällä voitollaan ja yhdeksällä paalupaikallaan. 

Vuonna 2011 Daly kilpaili GP3-sarjassa Carlin-tallissa. Hän oli lähellä ajaa pisteille Valencian sprinttikilpailussa, mutta menetti pistesijan viimeisessä mutkassa Lewis Williamsonille. Daly ajoi pisteille Saksan, Belgian ja Italian kilpailuissa. Kauden päättäneessä sprinttikilpailussa Daly joutui keskeyttämään Valtteri Bottaksen ajettua hänen peräänsä. Daly saavutti 10 pistettä sijoittuen sijalle 17. Samana vuonna hän ajoi Indy Lights -sarjassa voittaen yhden kilpailun. Daly jatkoi GP3:ssa kaudella 2012 Lotus GP -tallissa. Hän voitti avausviikonlopun sprinttikilpailun. Monacon sprinttikilpailussa Daly joutui rajuun onnettomuuteen, kun hän osui Dmitri Suranovitšin perään ja hänen autonsa lähti rajuun lentoon osuen kovalla vauhdilla reuna-aitaan. Dalyn onneksi auto ei mennyt kokonaan ympäri, ja Daly nousi onnettomuuden jälkeen omin voimin autosta. Daly sijoittui lopulta loppupisteissä sarjan kuudenneksi. Kaudella 2012–13 Daly voitti uuden MRF Challenge Formula 2000 -sarjan mestaruuden.

Vuonna 2013 Daly siirtyi GP2-sarjaan Hilmer Motorsport -tallin kuljettajaksi. Hän saavutti avauskilpailun sprinttikilpailussa kaksi pistettä. Tämän jälkeen hänet korvattiin Bahrainista eteenpäin Robin Frijnsillä, joten Daly palasi takaisin GP3-sarjaan. Hän saavutti kauden aikana yhden paalun, yhden voiton ja kuusi palkintosijaa sijoittuen sarjan kolmanneksi. Hän osallistui myös toukokuussa 2013 ajettuun Indy 500 -kilpailuun IndyCar-sarjassa, jossa hän sijoittui 22:nneksi. Samana vuonna hän osallistui myös yhteen Indy Lights -sarjan kilpailuun sijoittuen kolmanneksi. Vuonna 2014 Daly siirtyi takaisin GP2-sarjaan Venezuela GP Lazarus -tallin kuljettajaksi. Hän keräsi kaksi pistettä kauden aikana.

Vuonna 2015 Daly siirtyi kilpailemaan IndyCar-sarjaan.

## Formula 1 -ura
Vuonna 2012 Daly liittyi Force Indian testikuljettajaksi. Hän pääsi ajamaan suoratestejä ja mainoskuvauksia. Vuonna 2013 Daly ajoi tallille aerodynamiikkatestejä Duxfordin lentokentällä.

## Muuta
Dalyn isä on irlantilainen entinen F1- ja Champ Car -kuljettaja Derek Daly.

Daly kilpaili *[[Amazing Race]]* -ohjelman 30. tuotantokaudella kilpa-autoilija Alexander Rossin parina.

## GP3-tulokset

## GP2-tulokset

## Lähteet
Tanssiteatteri Hurjaruuth

**Tanssiteatteri Hurjaruuth** on suomalainen Helsingissä toimiva tanssiteatteri, jonka toiminta keskittyy lastenteatteriin. Teatteri perustettiin vuonna 1981, ja se toimi ensin pelkästään kiertueteatterina. Perustajajäseniin kuuluivat muun muassa Soile Lahdenperä, Tuula Lento, Hannele Niiranen, Arja Pettersson ja Riku Virtanen.

Kiertueteatterina toimiessaan teatteri tuotti vuosittain keskimäärin 150–200 näytöstä, joista suurin osa oli suunnattu aikuisille. Kiertuetoiminta oli tiivistä erityisesti 1980- ja 1990-luvun taitteessa, jolloin ryhmä teki laajoja kiertueita myös ulkomaille. Teatteri esiintyi muun muassa kaduilla ja rautatieasemilla sekä taidemuseoissa, gallerioissa ja kirjastoissa. Yleisöltä saaden palautteen avulla teatteri on pyrkinyt uudistamaan teatteria sekä laajentamaan sen yleisöpohjaa.

Vuonna 1993 teatteri sai omat tilat Helsingin Kaapelitehtaalla. Pian sen jälkeen teatterin toiminta sai myös uuden käänteen, kun ryhmä innostui yhdistämään tanssiteatteriin sirkuksen elementtejä. Teatteri yhdistelee teoksissaan nykytanssia niin kuvataiteeseen, sirkukseen kuin musiikkiin. Suurimpaan osaan tuotannoista on sävelletty musiikki. Teatterilla on noin 10 vakituista työntekijää, jonka lisäksi sen tuotannot työllistävät lukuisan määrän freelancetaiteilijoita. Ryhmän monitaitoiset tanssijat toimivat näyttelijöinä ja tanssijoina sekä lisäksi myös akrobaatteina tiiviissä yhteistyössä esitysten muiden taiteilijoiden, kuten muusikkojen, näyttelijöiden ja sirkustaiteilijoiden kanssa. Vuoden 2010 loppuun mennessä teatteri oli tuottanut jo yli 100 ensi-iltaa. 

Hurjaruuthin tavaramerkiksi on noussut ryhmän jokatalvinen sirkusohjelma, joka on ollut yleisömenestys. Sirkusohjelmien esitystilaksi saatiin Kaapelitehtaan korkea Pannuhalli, joka soveltuu hyvin tilaa vaativaan ilma-akrobatiaan. Teatteri onkin vaikuttanut vahvasti sirkustaiteen elpymiseen Suomessa.  

Vuonna 2009 teatteri sai Taiteen keskustoimikunnan myöntämän lastenkulttuurin valtionpalkinnon.

## Lähteet
*Tanssiteatteri Hurjaruuth – Historia
*Pelottamat kokeilijat – Tanssiteatteri Hurjaruuth toi uuden sirkuksen Suomeen. Helsingin Sanomat, kulttuuri, 6.7.2006

## Kirjallisuutta
*Maukola, Riina (toim.) 2006. *Rotta vai tarua – Tanssiteatteri Hurjaruuth*.
Jill Scott

**Jill Scott** (s. 4. huhtikuuta 1972) on yhdysvaltalainen R&B-laulaja ja lauluntekijä, runoilija sekä näyttelijä. Suomessa hänet on nähty Alexander McCall Smithin kirjojen pohjalta tehdyssä sarjassa *Naisten etsivätoimisto nro 1* ensimmäisen kerran kesällä 2010 TV1:llä. Hänen näyttelemänsä Mma Ramotswe on sarjan päähenkilö.

## Lähteet

## Aiheesta muualla

* Jill Scott – virallinen sivusto
* Jill Scott MySpace-sivustolla
*
Scott Russell

**Scott Russell** (s. 16. tammikuuta 1979 Windsor, Ontario) on kanadalainen keihäänheittäjä. Keihään lisäksi Russell on heittänyt sekä kiekkoa että moukaria. Hänellä on hallussaan Kanadan ennätys keihäänheitossa, 84,81 metriä, jonka hän heitti 13. heinäkuuta 2011 Torontossa.

Russellin suurin saavutus kansainvälisissä arvokisoissa on Kansainyhteisön kisojen 2002 hopeasija. Nuorten MM-kilpailuissa 1998 hän sijoittui viidenneksi ja Pekingin olympialaisissa 2008 kymmenenneksi. Daegun MM-kilpailuissa 2011 hän karsiutui loppukilpailusta.

## Muuta
Urheilemisen ohessa Russell opettaa liikuntaa ja terveystietoa kansasilaisessa koulussa Yhdysvalloissa.

## Kausien parhaat heitot

* 1998 75,46 Columbia 17.5.
* 1999 76,80 Boise 4.6.
* 2000 78,94 Waco 25.3.
* 2001 81,66 Edmonton 10.8.
* 2002 79,85 Baton Rouge 30.5.
* 2003 81,56 Brunswick 5.7.
* 2004 77,87 Victoria 11.7.
* 2005 84,41 Ottawa 20.7.
* 2006 79,55 Belem 21.5.
* 2007 83,98 Fortaleza 16.5.
* 2008 83,20 Richmond 15.6.
* 2009 75,08 Lawrence 17.4.
*'''2011 84,81 Toronto 13.7.
* 2012 80,60 Lawrence 20.4.

## Lähteet

## Aiheesta muualla
*
Neuvostoliiton 139. jalkaväkidivisioona

**Neuvostoliiton 139. jalkaväkidivisioona** () oli talvisotaan osallistunut puna-armeijan jalkaväkidivisioona, joka taisteli suomalaisjoukkoja vastaan Tolvajärven–Ägläjärven alueella.

## Talvisota
Taistelut Tolvajärvellä alkoivat 6. joulukuuta 1939. 139. jalkaväkidivisioona kuului Neuvostoliiton 8. armeijan alaisuuteen. Divisioonan komentajana talvisodan alussa toimi marraskuussa 1939 ylennetty prikaatinkomentaja Nikolai Beljajev. 139. Jalkaväkidivisioona ei pystynyt lyömään suomalaisjoukkoja useista hyökkäysyrityksistä huolimatta. 13. joulukuuta 1939 Neuvostoliiton tykistöhallinnon päällikkö 2. luokan armeijakomentaja Grigori Kulik vaihtoi Beljajevin pois 139. jalkaväkidivisioonan komentajan paikalta. Tilalle tuli prikaatinkomentaja Pavel Ponedelin 15. joulukuuta 1939. 
Kun Tolvajärven–Ägläjärven taistelut alkoivat 6. joulukuuta 1939 oli 139. Jalkaväkidivisioonan kokonaisvahvuus 15&nbsp;362 miestä, 90  tykkiä ja 20 panssarivaunua.

;Divisioonan tappiot
8. armeijan esikunta ilmoitti tappioiksi Tolvajärven-Ägläjärven taisteluissa 30. marraskuuta 1939 – 1. tammikuuta 1940 välillä:
*kaatuneita 761
*haavoittuneita 1&nbsp;715
*kadonneita 1&nbsp;076 
*kokonaistappiot 3&nbsp;552

## Myöhemmät vaiheet
Toisessa maailmansodassa 139. divisioona taisteli Ukrainassa ja tuhoutui jo kesällä 1941 operaatio Barbarossan yhteydessä Itärintamalla Umanin taistelussa.

Sodan kuluessa 139. jalkaväkidivisioona perustettiin kahdesti uudelleen.

## Lähteet
*Raunio, Ari; Kilin, Juri: Itsenäisyyden puolustajat, Sodan taisteluja 1, Talvisota. Weilin+Göös, 2005. .
Iron Monkey 2

**Iron Monkey 2** (, *Gaai tau saat sau*) on vuonna 1996 ensi-iltansa saanut hongkongilainen toimintaelokuva. Elokuvan on ohjannut Yuen Woo-ping ja käsikirjoittanut Lee Man-choi. Pääosissa näyttelivät Donnie Yen ja Billy Chow. Elokuva ei ole nimestä huolimatta jatkoa *[[Iron Monkey]]* elokuvalle.

## Juoni
Eräs nainen haluaa päästä eroon aseita salakuljettavasta rikospomosta ja kutsuu koolle joukon palkkasotilaita tappamaan roiston. Hän kuitenkin haluaa erityisesti antaa tehtävän Iron Monkeylle, joka ei kuitenkaan ilmaannu paikalle. Samalla nuori pariskunta huijaa naista ja väittää olevansa Iron Monkey. Myöhemmin he huijaavat myös nuorta miestä, joka on etsimässä vanhaa isäänsä Keniä. Iron Monkey tuntee isän ja saa tehtäväkseen etsiä hänen poikansa. Matkalla Iron Monkey kohtaa roistot, jotka ovat salakuljettamassa aseita ja estää heidän aikeensa. Samalla hän törmää nuoreen pariskuntaan ja Kenin poikaan.

## Rooleissa

## Lähteet
*Iron Monkey 2 (1996)
Akropolis (täsmennyssivu)

**Akropolis** (, ”yläkaupunki” > ”linna”) tai **Akrópoli** () voi viitata seuraaviin:

## Akropolis
* akropolis, linnavuori useissa antiikin Kreikan kaupungeissa
* Akropolis, Ateenan linnavuori
* Akropolis-ralli, Kreikassa järjestettävä rallikilpailu
* Akropolis, kauppakeskus Kaunasissa Liettuassa

## Akrópoli
* Akrópoli, Ateenan kaupunginosa
* Akrópolin metroasema, Ateenan metron asema
* Ágios Nikólaos eli Akrópoli, saari Jooniansaarten saariryhmässä lähellä Paxósta.

## Lähteet
Kiki

**Kiki** voi tarkoittaa ainakin seuraavia:

* Kiki eli Alice Prin (1901–1952), ranskalainen malli ja taiteilija, joka tunnettiin ”Montparnassen kuningattarena”
* KIKI eli Arja Petra Maria Gavalas, suomalais-kreikkalainen laulaja ja lauluntekijä, jonka taiteilijanimi on KIKI.  
* Kiki-nimisiä henkilöitä, Kiki etunimenä:
** Kiki Arifon, oik. *Jean-Claude Arifon* (1926–2005), ranskalainen aitajuoksija
** Kiki Bertens (s. 1991), alankomaalainen tennispelaaja
** Kiki Djan (1957–2004), ghanalainen muusikko
** Kiki Musampa (s. 1977), alankomaalainen jalkapalloilija
* Kiki-nimisiä henkilöitä, Kiki sukunimenä:
** Didier Kiki (s. 1995), beniniläinen pikajuoksija
* Kuvitteellisia henkilöitä:
** Kiki, henkilö animaatioelokuvassa *[[Kiki, Koko ja avaruusotus]]*
** Kiki, animaatiosarjassa *[[Killi ja Kiki]]*
** Kiki, Alice Prinin elämään perustuvan Catherine Mullerin ja José-Louis Bocquet’n sarjakuvaromaanin ** päähenkilö
** Kiki, noitatyttö Hayao Miyazakin animaatioelokuvassa *[[Kikin lähettipalvelu]]*
** Kiki Strike, päähenkilö Kirsten Millerin fantasiaromaanissa *[[Kiki Strike ja tehtävä Varjokaupungissa]]*
* Kiki, Kustannusosakeyhtiö Ilmarisen vuosina 1929–1937 julkaisema lehti
**[[Kiki (vuoden 1926 elokuva)|Kiki]]*, Clarence Brownin ohjaama yhdysvaltalainen elokuva vuodelta 1926
**[[Kiki (vuoden 1931 elokuva)|Kiki]]*, Sam Taylorin ohjaama yhdysvaltalainen elokuva vuodelta 1931.
*Kiki, purjeen säätö purjeveneissä, jolla voidaan muuttaa puomin kulmaa ja täten purjeen muotoa.
Thetidia

***Thetidia*** on vihermittareihin kuuluva perhossuku. Sen kuvasi Jean Baptiste Boisduval vuonna 1831. Suvun nimi viittaa Thetisiin, yhteen kreikkalaisen mytologian nymfeistä.

## Lajit

Sukuun luetaan kuuluvaksi ainakin seuraavat lajit. Näistä ainoastaan pilkkupussimittaria (*T. smaragdaria*) tavataan Suomessa.

* *[[Thetidia albocostaria]]* (Bremer, 1864)
* *[[Thetidia chlorophyllaria]]* (Hedemann, 1878)
* *[[Thetidia correspondens]]* (Alphéraky, 1883)
* *[[Thetidia crucigerata]]* (Christoph, 1887)
* *[[Thetidia fulminaria]]* (Lederer, 1870)
* *[[Thetidia persica]]* Hausmann, 1996
* *[[Thetidia plusiaria]]* Boisduval, 1840
* *[[Thetidia sardinica]]* (Schawerda, 1934)
* Pilkkupussimittari *Thetidia smaragdaria* (Fabricius, 1787)
* *[[Thetidia undulilinea]]* (Warren, 1905)

## Lähteet

* 

### Viitteet
Judy Greer

**Judy Greer** (alk. **Judith Therese Evans**, s. 20. heinäkuuta 1975 Detroit, Michigan) on yhdysvaltalainen näyttelijä. Hän on näytellyt monien romanttisten komedioiden sivurooleissa ja vieraillut useissa televisiosarjoissa, kuten *[[Teho-osasto (televisiosarja)|Teho-osasto]]*, *[[Miehen puolikkaat]]*, *[[Californication (televisiosarja)|Californication]]*, *[[House (televisiosarja)|House]]* ja *[[Rillit huurussa]]*.

Greer syntyi Detroitissa, Michiganissa. Hän harrasti lapsena balettia. Valmistuttuaan chicagolaisen DePaulin yliopiston teatterikoulusta vuonna 1997 hän muutti Los Angelesiin. Hän teki elokuvadebyyttinsä vuonna 1998 halpatuotantokauhuelokuvassa *[[Stricken]]*, mutta esiintyi jo samana vuonna myös romanttisessa komediassa *[[Hupsu lemmenleikki]]*. Hän on esiintynyt urallaan erityisesti komedioissa, niin valkokankaan romanttisissa komedioissa kuin televisiossakin. Hän debytoi Broadwayllä näytelmässä *Dead Accounts* vuonna 2012.

Vuonna 2014 Greer julkaisi omaelämäkerrallisen kirjan *I Don’t Know What You Know Me From: Confessions of a Co-Star*.

## Yksityiselämä
Greer meni naimisiin tuottaja Dean E. Johnsenin kanssa vuonna 2011. Johnsenilla on aiemmasta suhteestaan kaksi lasta.

## Filmografia

## Lähteet

## Aiheesta muualla

* 
*
Pioneeriliike

**Pioneeriliikkeet** ovat kommunististen puolueiden perustamia lapsijärjestöjä. 

## Pioneeriliike Suomessa

Pioneeriliike Suomessa tarkoittaa pääasiassa suomalaisia vasemmistolaisen työväenliikkeen varhaisnuorisojärjestöjä, joita edustaa keskeisesti Suomen Demokratian Pioneerien Liitto (”Pinskut”). Liike perustettiin sodanjälkeiseen Suomeen järjestämään lasten ja nuorten vapaa-ajan kasvatus- ja harrastustoimintaa työväenliikkeen perinteisiin ja kansainvälisyyteen pohjaten.

Suomen Demokratian Pioneerien Liitto perustettiin 3. kesäkuuta 1945 Helsingissä sodanjälkeisen kasvatus- ja järjestörakenteen tarpeisiin. Perustamisen taustalla oli halu järjestää työväenliikkeen lasten vapaa-ajan toimintaa ja kasvatusta demokraattiseen, kansainväliseen ja solidaariseen henkeen. Liiton edeltäjinä pidetään vuosina 1902–1912 toiminutta Ihanneliittoa ja vuosina 1917–1930 toiminutta Järjestönuorten liittoa.

1950-luvulla pioneeriliikkeen toiminnassa vakiintuivat monista nykyperinteistä (muun muassa leiritoiminta, pioneerikisat), ja liikkeen paikallinen verkosto laajeni eri puolille maata. Pioneeriliikkeen keskeisiä toimintamuotoja ovat kerhot, kesä- ja tapahtumaleirit, koulutukset, kansainväliset vaihdot sekä paikallinen nuorisotyö. Toimintaa organisoidaan valtakunnallisesti (liitto/keskus) sekä jäsenjärjestöjen ja paikallisyhdistysten kautta. Liiton omien materiaalien mukaan toiminta on sittemmin pyritty pitämään puoluepoliittisesti sitoutumattomana, mutta liikkeellä on selkeä historiallinen ja arvopohjainen liittymä työväenliikkeeseen.

Järjestön rekisterissä on ollut kymmeniä tuhansia nimiä; vuonna 2015 SDPL:n rekisterissä mainittiin olevan noin 15 000 jäsentä (kaikki eivät kuitenkaan ole aktiivisesti osallistuvia). Toimintaa on välillä kritisoitu tai leimattu poliittiseksi (erityisesti kylmän sodan aikana), ja järjestön suhde työväenliikkeeseen on aiheuttanut julkista keskustelua.

## Katso myös
*Kommunistinen nuorisointernationaali
Robert Stephenson

**Robert Stephenson** (16. lokakuuta 1803 Wallsend, Englanti – 12. lokakuuta 1859 Lontoo, Englanti) oli englantilainen insinööri. Hän oli kuuluisan insinöörin ja veturinrakentajan George Stephensonin ainoa poika ja teki paljon yhteistyötä isänsä kanssa.

## Elämä
Robert Stephenson syntyi vuonna 1803, ja seuraavana vuonna perhe muutti Killingworthiin. Robertin äiti kuoli keuhkotautiin vuonna 1806. Hän aloitti koulutiensä kyläkoulussa Longbentonissa. George Stephensonin kasvavan maineen ja varallisuuden ansiosta hän pystyi lähettämään poikansa yksityiskouluun Newcastleen. Hän kävi yksityiskoulua vuodet 1814–1819 ja aloitti vuonna 1819 Nicholas Woodin oppipoikana.

Vuonna 1822 Stephenson lähetettiin Edinburghin yliopistoon osallistumaan tiedeluennoille. Hän palasi seuraavana vuonna avustamaan isäänsä kahden rautatielinjan rakentamisessa. Samalla Stephensonit ja Edward Pease perustivat maailman ensimmäisen yrityksen, joka valmisti vetureita, Robert Stephenson and Companyn. Robert Stephenson lähti 1824 Etelä-Amerikkaan hakemaan kokemusta. Hän työskenteli kulta- ja hopeakaivoksilla ja palasi kolmen vuoden päästä Englantiin. Pennitön Stephenson pystyi palaamaan kotimaahansa Kolumbiassa tapaamansa keksijä Richard Trevithickin avustuksella.

Englannissa Stephenson kehitti isänsä kanssa vetureita ja aloitti palattuaan *[[Stephensonin Rocket-veturi|The Rocketin]]* suunnittelutyöt. *Rocketin* koeajo lokakuussa 1829 oli menestyksekäs. Muita Stephensonin suunnittelemia vetureita olivat muun muassa *[[Northumbrian (veturi)|Northumbrian]]* ja *[[Lancashire Witch]]*. Hänet nimettiin 1833 Lontoon–Birminghamin-radan pääinsinööriksi. Rata valmistui vuonna 1838, ja se oli ensimmäinen rautatielinja Lontooseen. Seuraavien muutamien vuosien aikana Stephenson suunnitteli rautateitä ympäri maailmaa. Lisäksi hän suunnitteli rautatiesiltoja muun muassa Berwick-upon-Tweediin, Newcastleen, Conwyhyn ja Montrealiin.

Stephenson teki yhdessä Paulin Talabotin ja Alois Negrellin kanssa vuonna 1847 tutkimusretken Egyptiin selvittääkseen sitä, oliko Välimeren ja Punaisenmeren välille mahdollista kaivaa kanava. Hän päätyi johtopäätökseen, ettei kanava ollut mahdollinen ja että olisi viisampaa rakentaa kahden meren välille rautatie.

### Poliittinen ura

Stephenson valittiin vuonna 1847 Yhdistyneen kuningaskunnan parlamentin alahuoneeseen Whitbystä ilman vastaehdokkaita. Hän ei ollut kovinkaan aktiivinen poliitikko ja otti osaa lähinnä keskusteluihin, jotka koskivat insinööritiedettä. Stephenson ei ollut koskaan hyväkuntoinen, ja lääkäri suositteli häntä jäämään eläkkeelle sekä liiketoiminnasta että politiikasta vuonna 1859. Hän lähti purjehdusmatkalle Norjaan, ja sen aikana hänen kuntonsa heikkeni nopeasti. Stephenson palasi kiireesti takaisin Englantiin ja kuoli Lontoossa lokakuussa 1859. Hänet haudattiin Westminster Abbey -kirkkoon.

## Lähteet
*
*

### Viitteet

## Aiheesta muualla
Mullets n’ Bullets

**Mullets n’ Bullets** on Joensuussa vuonna 2005 perustettu punk-yhtye.

Alun perin Mullets n’ Bullets nimiseksi ”maailman huonoimmaksi rullalautatiimiksi” perustettu kaveriporukka aloitti musiikin teon vuonna 2005. Yhtye perusti itse 2009 pienlevy-yhtiön Aaaaalsti Recordsin ja julkaisi tämän kautta vuonna 2010 debyyttipitkäsoittonsa *[[First Blood (Mullets n’ Bulletsin albumi)|First Blood]]*. Ennen debyyttijulkaisua yhtye on julkaissut kolme omakustanne-EP:tä sekä yhden omakustanteisen singlen.

Alkuaikojen ska-vaikutteisen punkrockin lisäksi yhtye on myöhemmin ammentanut vaikutteita muun muassa reggaesta, rapista ja klassisesta musiikista. Yhtyeelle ovat olennaista usein varsin roisit ja yliampuvan humoristiset suomenkieliset sanoitukset. Yhtye on tämän vuoksi monesti mielletty ”huumoribändiksi”, mutta bändi itse sanoutuu kyseisestä leimasta irti.

Yhtyeen oma levy-yhtiö Aaaaalsti Records julkaisee myös Holik-yhtyeen musiikkia.

Yhtye laskee jäsenikseen kaikki siinä ikinä vaikuttaneet tahot, eikä heidän mukaansa ”kerran yhtyeeseen liityttyään siitä pysty eroamaan”. Mullets n’ Bullets on keikoillaan useimmiten nähty kuusihenkisenä.

## Jäsenet

* Abi – laulu
* Hyytis – kitara
* Hiace – rummut
* Nahka-J – basso
* Nipa – triangeli
* Orpana – laulu
* Siisseli – kastanjetit
* Tontsi – agogo
* Tsones – huuliharppu/trumpetti
* Anatoli ”Luigi” Vaselíni – buzuki/haitari/urut/kitara

## Diskografia
#### Musiikki
**First Blood* (CD 2010 - Aaaaalsti Records)
**Niinkun Clint Eastwood* (EP 2008)
**Anarchy in Jns* (EP 2007)
**Varpusparvi jouluaamuna* (single 2006)
**Jopolla kuuhun* (EP 2005)

#### DVD:t
**Mullets n’ Bullets* – DVD (2008)

#### Musiikkivideot
**Tohvelisankari – Bernadotte in My Heart* (2011)
**Pirates of the Arcadian* (2010)
**Sunnuntai. Joskus maanantai. Myös kesätorstai.* (2010)
**Aaaaalsti* (2008)
**Kapteeni alkoholi* (2008)
**Vettä pitkin Viipurriin* (2006)

## Lähteet

## Aiheesta muualla
*Yhtyeen viralliset kotisivut 
*Mullets n' Bulletsin haastattelu sanomalehti Karjalaisessa.
Kevin Love

**Kevin Wesley Love** (s. 7. syyskuuta 1988 Santa Monica, Kalifornia) on yhdysvaltalainen koripalloilija, olympiavoittaja ja maailmanmestari, joka on pelannut NBA:ssa vuodesta 2008 lähtien. Kaudesta 2014–2015 alkaen hän on edustanut Cleveland Cavaliersia. Kaudella 2022-2023 Love ostettiin ulos Cavaliersista, ja hän teki sopimuksen NBA-seura Miami Heatin kanssa.

Isona laitahyökkääjänä tai sentterinä pelaavan Loven varasi NBA:han  viidennellä vuorolla Memphis Grizzlies, joka myi Loven pelioikeudet usean pelaajan vaihtokaupassa Minnesota Timberwolvesille. Kaudella 2010–2011 Love palkittiin . Samalla kaudella hän keräsi sarjassa eniten levypalloja ottelua kohden, ja hänet valittiin . Yhteensä Love on pelannut NBA:n tähdistöottelussa kolmesti. Kaudella 2008–2009 Love valittiin  ja kausina 2011–2012 ja 2013–2014 . Vuonna 2016 hän voitti Cavaliersissa NBA:n mestaruuden.

Love on pelannut myös Yhdysvaltain maajoukkueessa, jossa hän on voittanut maailmanmestaruuden Turkissa vuonna 2010 ja olympiakultaa Lontoossa vuonna 2012.

Laulaja Mike Love, joka kuuluu The Beach Boys -yhtyeeseen, on Loven setä.

## Lähteet
* Loven NBA-uran tilastot Basketball-Reference.com 

### Viitteet

## Aiheesta muualla
Mäkiinpäällys

**Mäkiinpäällys** on Suomenlahden Suursaaressa sijaitseva 126 metriä korkea mäki, jolla sijaitsee yksi Struven ketjun kolmiomittauspisteistä.

Mäkiinpäällys on yksi Suursaaren neljästä korkeasta, kauas merelle näkyvästä mäestä Pohjoiskorkian (113 m), Haukkavuoren (142 m) ja Lounatkorkian (176 m) ohella. Mäkiinpäällys on huipuista toiseksi pohjoisin. Kallioperä idässä ja korkeammilla kukkuloilla on porfyyriä, lännessä gneissiä sekä liusketta. Muualla kalliossa on leveitä, vaaleampia graniittivanoja. Kukkuloiden välisissä laaksoissa on moreenia ja useita pirunpeltoja eli suuria alueita, joissa on pelkkää kiveä.

Mäkiinpäällyksellä on yksi Unescon maailmanperintöluetteloon joidenkin kohteidensa osalta kuuluvan, Euroopan pohjoisesta etelään halkovan Struven ketjun suojelluista mittauspisteistä, *Mäki-Pälys* (). Vähän sen pohjoispuolella on toinen piste, *Totška Z* ().  Nämä ovat  nykyään ketjun ainoat Venäjän federaation valtioalueella olevat pisteet. Muut mittauspisteet ovat Norjan, Ruotsin, Suomen, Viron, Latvian, Liettuan, Valko-Venäjän ja Ukrainan alueilla.

## Lähteet
Slopestyle

**Slopestyle** on talviurheilulaji, jossa lumilautailijat ja freestylehiihtäjät tekevät rinnettä alas laskiessaan temppuja hyppyreissä ja ns. obstaakkeleissa: kaiteissa (reilit), putkissa, liukumalaatikoissa (press box), laskuseinissä (wallride) ja joskus myös pienessä lumikourun kaaressa.

Laji tuli uutena olympialajina mukaan vuoden 2014 Sotšin talviolympialaisiin. Laji on nyt myös mukana freestylehiihdon ja lumilautailun maailmancupeissa sekä FIS:n ja WST:n maailmanmestaruuskisoissa.

Enni Rukajärvi on lajin maailmanmestari lumilautailussa tammikuulta 2011. Enni Rukajärvi voitti Korean vuoden 2018 olympialaisissa pronssia. Roope Tonteri on lajin maailmanmestari lumilautailussa tammikuulta 2013.

## Lähteet

## Aiheesta muualla
* Numminen, Jesse & Särmö, Joni: Lajianalyysi ski slopestyle: Vapauden ja luovuuden urheilulaji Theseus.fi (2013)
Tämmitukat

**Tämmitukat** oli eteläpohjalainen kansanmusiikkiyhtye, joka vaikutti 1990-luvun puolivälistä 2000-luvun alkuun. Sen musiikki oli sekoitus perinteistä kansanmusiikkia ja modernia - usein rokimpaakin tyyliä. Yhtye saattoi versioida traditionaalisia kansanmusiikkikappaleita esim. reggaena tai vastaavasti sovittaa hevibändin kappaleen kansanmusiikkityyliseksi. Noin puolet kappaleista oli kuitenkin yhtyeen omaa tuotantoa. Heidän energinen ja vauhdikas lavaesiintyminen oli yksi tekijä, joka erotti yhtyeen ns. perinteisemmistä kansanmusiikkiyhtyeistä.

Tämmitukat keikkaili ahkerasti pääasiassa suomessa, mutta myös ruotsissa ja saksassa. Kotimaisten kansanmusiikkitapahtumien lisäksi yhtye esiintyi mm. Art Goes Kapakka- ja Provinssirock-festivaaleilla. Yhtye valittiin yhdeksi Kaustisen Kansanmusiikkijuhlien juhlayhtyeistä vuonna 1997. Heiltä ilmestyi kaksi omakustannelevyä; *Tukka pois* (1997) ja *Lastulevy* (2000), joista jälkimmäisellä esiintyi vierailevina muusikoina Risto Kupari (Pömpeli) ja Juhani Lautamaja (Bill Hota & Pulvers).

## Jäsenet
* Ukko Finning, laulu, viulu
* Iikka Finning, klarinetti
* Antti Hokkala, basso
* Tuomas Järvi, rummut
* Markus Kallio, kitara

## Julkaisut
**Albumit**
* *Tukka pois* (1997)
* *Lastulevy* (2000)
**Videot**
* *Nopia* (2000)
Kevin Brownlow

**Kevin Brownlow** (s. 2. kesäkuuta 1938 Crowborough, Sussex) on brittiläinen elokuvahistorioitsija, dokumentaristi ja kirjailija. Brownlow tunnetaan etenkin  mykkäelokuvan tuntijana. Tästä lajityypistä hän kiinnostui jo 11-vuotiaana. Aikuisena innostus ammatillistui elokuvan dokumentoinniksi ja entistämiseksi. Hän on pelastanut useita mykkäelokuvia ja valottanut niiden historiaa. Etenkin 1960- ja 1970-luvuilla hän haastatteli useita jo unhoonkin jääneitä mykkäfilmin pioneereja. Brownlow sai Oscar-kunniapalkinnon 13. marraskuuta 2010 järjestetyssä tilaisuudessa. Hän on yksi harvoista elokuvahistorioitsijoista, jotka ovat saaneet työstään Oscarin.

## Lähteet

## Aiheesta muualla
* It Happened Here (*Näin olisi voinut käydä*), ohjaus Kevin Brownlow. IMDb (1965).
* The Unknown Chaplin (*Tuntematon Chaplin*). Kolmiosainen TV-dokumentti, jossa esitellään Chaplinin työskentelytapaa. Kevin Brownlow. IMDb (1983).
* Kartan ja maisemakuvan välissä. John C. Tibbettsin artikkeli Brownlow´n elokuvista (PDF).
* Classic Hollywood: For generations, Kevin Brownlow has been the voice for silent films. Susan King, 26.4.2019, Los Angeles Times.
Etilefriini

**Etilefriini** (C10H15NO2.) on matalan verenpaineen kohottamiseen tarkoitettu, sympatomimeetteihin kuuluva lääkeaine. Sitä käytetään *ortostaattisen  hypotension* eli pystyasennossa ilmenevän verenpaineen haitallisen laskun hoidossa. Etilefriini on fenyyliefriinin (metaoksedriinin) N-etyylianalogi. Se on suoravaikutteinen sympatomimeettinen aine, jolla on suuri  alfa1- ja beeta1- reseptoreihin. Myös beeta2-reseptorit saattavat aktivoitua suuremmilla annoksilla.

Etilefriini nostaa sydämen iskutilavuutta ja pystyy siten lisäämään sydämen supistumiskykyä ja minuuttitilavuutta. Sillä on myös laskimotonusta ja keskuslaskimopainetta lisäävä vaikutus, minkä johdosta kiertävä verimäärä lisääntyy. Etilefriini lisää systolista verenpainetta enemmän kuin diastolista painetta ja lievää kronotrooppista vaikutusta (= sydämen syke nousee) on havaittu. Sitä annostellaan injektiona tai tabletteina. Oraalisesti nautittuna se imeytyy ruoansulatuskanavasta ja vaikuttaa 20 minuutissa.

## Lähteet

## Aiheesta muualla
* PubChem: Etilefrine 
* Kegg:  Etilefrine
Nisula

**Nisula** on Jyväskylän kaupunginosa ja tilastoalue. Se jakautuu Viitaniemen, Hongikon ja Nisulankadun pienalueisiin.

Nisulan asutus oli alun perin paljolti Nisulan kartanon ja maatilojen vuokraksi antamille tonteille syntynyttä pientaloasutusta. Vuonna 1910 Nisulassa asui noin 300 henkeä, muun muassa Kankaan paperitehtaan työläisiä.  Nisulan itäosasta löytyy säilynyttä vanhaa asutusta, 1800-1900-lukujen vaihteen taloja.

Vuoteen 1941 saakka Nisula kuului Jyväskylän maalaiskuntaan. Toisen maailmansodan jälkeen Nisulaan rakennettiin jälleenrakennuskaudelle tyypillisiä omakotitaloja, tyyppitaloja.

1959–1964 rakennetuista kerros- ja rivitaloista koostuva Viitaniemi on Jyväskylän ensimmäinen lähiö. Sitä pidetään rakennushistoriallisesti merkitsevänä.

Uusin Nisulan alue koostuu 1970- ja 1980-luvuilla rakennetuista Viitaniemen ja Jyväskylän keskustan välisellä alueella sijaitsevista korkeista punatiilisistä kerrostaloista. Ennen näiden kerrostalojen rakentamista niiden paikalla oli pientaloasutusta.

Nisulassa on muun muassa Viitaniemen uimaranta, Viitaniemen liikennepuisto, Nisulan monttu, Cygnaeus-lukio sekä Jyväskylän ammattikorkeakoulun ja Jyväskylän ammattiopiston rakennuksia.

## Kuvia

Tiedosto:Viitatorni2.jpg|Viitatorni
Tiedosto:Sopukatu, Jyväskylä.jpg|Nisulan pientaloaluetta
Tiedosto:Jyväskylä Viitaniemi 4.jpg|Viitaniemen asumalähiötä
Tiedosto:Jyväskylä vocational school.JPG|Jyväskylän ammattiopiston rakennus


## Lähteet

## Aiheesta muualla
* Nisulan asukasyhdistys
* Keski-Suomen museo: Nisulan omakotialue
WJF

**World Juggling Federation** (**WJF**) on maailman ainoa kilpailevan jongleerauksen edistämiseen ja kehittämiseen keskittynyt järjestö.

## Historia
Järjestön perusti vuonna 2003 jonglööri Jason Garfield. Garfield halusi järjestöllä korostaa jongleerauksen urheilullista puolta. Järjestö sai laajempaa näkyvyyttä Garfieldin maksettua ESPN -kanavalle ohjelmapaikasta WJF:n maailmanlaajuiselle jongleeraus-kilpailulle (**WJF Competition**).

## WJF Competition
WJF:n tunnetuin tapahtuma on WJF-kokoontuminen, jossa jonglöörit ympäri maailman kokoontuvat kilpailemaan ja kehittämään taitojaan jongleerauksen eri kategorioissa.

## Katso myös
*Jonglööri

## Aiheesta muualla
*WJF:n kotisivut (englanniksi)
Sjarhei Linh

**Sjarhei Stsjapanavitš Linh** (, , s. 7. maaliskuuta 1937 Minskissä Neuvostoliitossa) toimi Valko-Venäjän pääministerinä vuosina 1996-2000. 

Koulutukseltaan Linh on Valko-Venäjän maatalousakatemiasta valmistunut (1960) agronomi, joka täydensi opintojaan keskuskomitean ylemmässä puoluekoulussa (1976). Linh on naimisissa ja hänellä on kaksi tytärtä ja poika.  

Uransa kymmenen ensimmäistä vuotta Linh toimi maatalouden parissa agronomina, johtavana agronomina sekä hallintopiirin maataloudellisissä johtotehtävissä. Vuodesta 1971 lähtien enenevästi erilaisia neuvosto- ja puoluetehtäviä. Vuosina 1986-1990 keskuskomitean jäsen. Nostettiin varapääministeriksi ministerineuvostoon, josta presidentti Lukašenkan nostamana 18. marraskuuta 1996 Mihail Tšyhirin seuraajaksi Valko-Venäjän pääministeriksi (ministerineuvoston puheenjohtajaksi). Linh siirtyi Valko-Venäjän pysyväksi YK-edustajaksi Yhdysvaltoihin, missä tehtävässä hän toimi syksyyn 2002 saakka. Tuolloin hän palasi kotikyläänsä Valko-Venäjälle ”vaimon terveystilanteen takia”.

## Lähteet

## Aiheesta muualla

*Rulers - Belarus  (rulers.org)
*Rulers - Belarus, Parliament  (rulers.org)
*Belarus  (worldstatesmen.org)
T.U.F.F. Puppy

**T.U.F.F. Puppy** on Butch Hartmanin luoma yhdysvaltalainen piirrossarja, jota kotimaassaan esittää Nickelodeon. Sen ensimmäinen jakso lähetettiin 2. lokakuuta 2010. Sarjaa ei ole esitetty Suomessa, mutta se näkyy maksullisella Nickelodeonilla.

## Aiheesta muualla
*